**MGP Nordic 2009** var den femte og førebels siste utgåva av MGP Nordic, ei nordisk, tv-sendt songtevling for barn mellom 8 og 15 år. Tevlinga blei arrangert i TV-huset i Stockholm i Sverige laurdag 28. november 2009. Danmark, Finland, Noreg og Sverige deltok med to songar kvar, og vinnaren blei svenske Ulrik Munther med «En vanlig dag». Dette var den fyrste sigeren til Sverige i tevlinga.

Bakgrunnen
----------

Det var femte og førebels siste gongen MGP Nordic blei arrangert, og andre gongen tevlinga blei halden i Sverige. Programleiar var Ola Lindholm, mens Marthe Sveberg Bjørstad kommenterte sendinga for norske sjåarar.

Kvart av dei deltakande landa heldt ein nasjonal finale i forveien. NRK arrangerte MGPjr 2009 i september, der Jørgen Dahl Moe vann med «Din egen vei». Andreplassen Mystery fekk også delta i MGP Nordic, siden kvart land stilte med to songar.

Sendinga
--------

Dei åtte artistane framførte låtane sine før sjåarane i kvart land kunne røyste på songane via telefon. Det var ikkje mogleg å røyste på songane frå eige land. Det beste bidraget frå kvart land gjekk deretter vidare til ein superfinale der dei fire songane blei framførte på nytt. Finske Amanda Sjöholm, danske PelleB, norske Jørgen Dahl Moe og svenske Ulrik Munther gikk videre til superfinalen.

I avørøystinga vann Ulrik Munther ein klår siger med toppoeng frå de tre andre landa. Dette var fyrste gongen Sverige vann MGP Nordic. Danmark blei nummer to, mens Finland og Norge enda på delt tredjeplass.

Resultat
--------

**Fyrste runde**

| Startnr. | Land | Artist | Song | Språk | Resultat |
| --- | --- | --- | --- | --- | --- |
| 1 |  Norge | Mystery | «Rock e sunt» | Norsk | Ute |
| 2 |  Finland | Amanda Sjöholm | «Jag vill leva» | Svensk | Superfinale |
| 3 |  Danmark | PelleB | «Kun min» | Dansk | Superfinale |
| 4 |  Norge | Jørgen Dahl Moe | «Din egen vei» | Norsk | Superfinale |
| 5 |  Finland | The Black White Boys | «Kommer du ihåg mig?» | Svensk | Ute |
| 6 |  Sverige | Ulrik Munther | «En vanlig dag» | Svensk | Superfinale |
| 7 |  Danmark | Engledrys | «Familien – min bedste ven» | Dansk | Ute |
| 8 |  Sverige | Rebecca Jansson | «Skaffa en annan tjej» | Svensk | Ute |

**Superfinale**

| Startnr. | Land | Artist | Song | Språk | Plass | Poeng |
| --- | --- | --- | --- | --- | --- | --- |
| 1 |  Finland | Amanda Sjöholm | «Jag vill leva» | Svensk | 3 | 20 |
| 2 |  Danmark | PelleB | «Kun min» | Dansk | 2 | 28 |
| 3 |  Noreg | Jørgen Dahl Moe | «Din egen vei» | Norsk | 3 | 20 |
| 4 |  Sverige | Ulrik Munther | «En vanlig dag» | Svensk | 1 | 36 |

Avrøysting
----------

Resultatet blei avgjort av telefonrøyster, og det var ikkje mogleg å røyste på songane frå eige land. Kvart land gav 12 poeng til den songen som fekk flest telefonrøyster, 8 poeng til andreplassen og 6 poeng til songen med færrast telefonrøyster. Svenske Ulrik var favoritten i alle land. 

| Nr. | Deltakar | Poeng | Totalt |
| --- | --- | --- | --- |
| Flagget til Finland | Flagget til Danmark | Flagget til Noreg | Flagget til Sverige |
| 2 | Flagget til Finland Amanda Sjöholm | – | 6 | 6 | 8 | 20 |
| 3 | Flagget til Danmark PelleB | 8 | – | 8 | 12 | 28 |
| 4 | Flagget til Noreg Jørgen Dahl Moe | 6 | 8 | – | 6 | 20 |
| **6** | **Flagget til Sverige Ulrik Munther** | **12** | **12** | **12** | – | **36** |

Siste MGP Nordic
----------------

Dette var førebels siste gongen den nordiske tevlinga blei arrangert. MGP Nordic 2010 skulle eigentleg bli arrangert i Noreg, men finalen blei avlyst nokre månadar i forveien og har ikkje blitt arrangert sidan. Årsaken var at Danmark ønskte å satse på sin nasjonale finale, mens SVT la sin nasjonale finale, *Lilla Melodifestivalen*, på is fram til 2012.

Sjå også
--------

* Junior Eurovision Song Contest 2009

Kjelder
-------

1. ↑  «MGP Nordic-finale i Stockholm». Norsk rikskringkasting. Henta 19. november 2016.
2. ↑  «MGPjr 2008 – finale». Norsk rikskringkasting. 5. september 2008. Henta 12. november 2016.
3. ↑  Harbo, Daniel Pinheiro (28. november 2009). «Jørgen: – Drømmer om å synge med Kurt». *VG Nett*.
4. ↑  Første sejr til Sverige: Ulrik vandt MGP Nordic 2009 – melodigrandprix.net
5. ↑  Ighanian, Catherine Gunshot (5. mai 2010). «Stopp for MGP Nordic». *VG Nett*.

Bakgrunnstoff
-------------

* NRK si side om MGP Nordic
* SVT si side om MGP Nordic
* YLE si side om MGP Nordic
* DR si side om MGP Nordic

* *Denne artikkelen byggjer på «MGP Nordic 2009» frå Wikipedia på bokmål, den 1. januar 2024.*


| * v
* d
* e
Melodi Grand Prix Junior Nordic |
| --- |
| 2002  · 2006  · 2007  · 2008  · 2009 |